Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 452

3. Tájékoztatás, tanácsadás, a változások követése A szakember legyen képes — termék-, szolgáltatás- és ügyfélismeretét folyamatosan bõvíteni, korrigálni; — az új információkat megszerezni, értelmezni és közvetíteni, azaz felismerni és használni a vállalati információs és tájékoztató rendszereket, kapcsolatot tartani a vállalat értékesítési, marketing, termék-, illetve szolgáltatásfejlesztési osztályaival; — eligazodni a tájékoztatás, tanácsadás módszertanában, elsajátítani és alkalmazni a meghallgatás, kérdezés, a figyelés és megértés helyes módszereit és technikáit; — az ügyfelek igényeit meghatározni, azaz a felesleges információkat kiszûrni, helyes kérdezéstechnika alkalmazásával felmérni, hogy a rendelkezésre álló információk közül az ügyfélnek mire is van ténylegesen szüksége; — a rendelkezésre álló írásos anyagot szóbeli magyarázatokkal, kiemelésekkel ellátni, az ügyfél kérdéseit lényegre törõen, röviden, pontosan megválaszolni; — a kiválasztott információt úgy továbbítani, hogy egyúttal ellenõrzi a megértést és a megelégedettséget.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes